નવી દિલ્હી, તા. 3 : ઉત્તરપ્રદેશના નોઈડામાં આવેલી શારદા યુનિવર્સિટીમાં મારપીટની ઘટના બાદ ગાયબ થયેલો કાશ્મીરી વિદ્યાર્થીએ આતંકવાદી બની ગયો હોવાનું તથ્ય સામે આવ્યું છે. શુક્રવારના રોજ એકે-47 સાથે તેનો ફોટો સોશિયલ મીડિયામાં વાઈરલ થયો હતો. આ તસવીરમાં કાશ્મીરી વિદ્યાર્થી સોફી કાળા કપડામાં જોવા મળી રહ્યો છે. તેમાં દાવો કરવામાં આવ્યો છે કે, તે આઈએસઆઈએસના વિચારોથી પ્રભાવિત આતંકવાદી સંગઠન આઈએસજેકેમાં જોડાયો છે.